Raudha Thaib

**Raudha Thaib** sè anḍi' nyama ghenna' **Puti Reno Raudhatul Jannah Thaib** otabâ èkennal kalabân nyama pènana **Upita Agustine**, (lahèr 31 Agustus 1947) panèka sastrawati, budhâjâwati, bân akademisi sè asalla Indonèsia tor ahli wâris Karaton Pagaruyung. Salèrana panèka rajina sastrawan Wisran Hadi. Samangkèn salèrana dhâddhi Katua Umum Bundo Kanduang Somattra Bârâ' sè aḍhâsar kalabân Musyawarah Rajâ (Mubes) Lembaga Karapatan Adhât Alam Minangkabau (LKAAM) è bulân Juni 2010.

## Pendidikan

### Pendidikan bân karir akademik
Raudha Thaib èlahèraghi è Pagaruyung, Tanjung Emas, Tanah Datar tangghâl 31 Agustus 1947 ḍâri eppa'na sè anyama Muhammad Thaib Datuak Panghulu Basa, ghuru bân Puti Reno Disma Yang Dipertuan Gadih Gadang. Raudha panèka kaka'na Muhammad Taufiq Thaib. Raudha asakola è SR Batusangkar (1960), SMP Batusangkar (1963), bân SMA Batusangkar (1966). Salèrana ollè gellar Sarjana partanèyan (Insinyur) ḍâri Univèrsitas Andalas (Unand) taon 1971. Salèrana pas dhâddhi dosèn è ka'dissa'. Salèrana jhughân toman ajabat dhâddhi Katua Laboratorium Tèknologi Benih, Katua Program Studi Tèknologi Benih, bân Senat Akademik Fakultas Partanèyan Unand. Salèrana ngaollè gellar Magister partanèyan è taon 1997 tor Doktor taon 2007.

Raudha ngajhâr è program studi Agrotèknologi, Jurusan Budidaya Partanèyan, Univèrsitas Andalas, Padang. È taon 2010, salèrana èyangka' dhâddhi ghuru rajâ èlmo Tèknologi Benih Fakultas Partanèyan Univèrsitas Andalas, bân dhâddhi tong-sèttongnga ghuru rajâ è bidang èlmo teknologi benih è fakultas kasebbhut è bâkto ghâpanèka. Taon 2017, ḍâlem omor 70 tahun, salèrana pènsiun mènangka dosèn è Unand.

### Karir pangarang
Salèrana molaè nolès sejjhâk asakola è Fakultas Partanèyan Univèrsitas Andalas, Padang. èpon noro' bânnya' pangarang kalabân ngangghuy nyama pèna (nama pena), kalabân nyama pèna aropa: Upita Agustine. Nyama kasebbhut èkala' ḍâri Upik Tando bân bulân Agustus panèka bulân kalahèranna.

Mènangka pangarang Puisi, Upita tamaso' pangarang sè cokop produktif. Puisi-puisina sè èterbitaghi akadhi: *Bianglala* (1973), *Dua Warna* (1975; bersama Hamid Jabbar), *Terlupa dari Mimpi* (1980), *Sunting* (1995; bersama Yvonne de Fretes), antologi *Laut Biru Langit Biru* (1977), *Tonggak 3* (1987), bân *Ungu: Antologi Puisi Wanita Penyair Indonesia* (1990).

## Kaoḍi'ân
Raudha Thaib akabin sareng Wisran Hadi taon 1978. Raudha bân Wisran andi' tello' pottra anyama Sutan Ahmad Riyadh, Sutan Muhammad Ridha (alm.), bân Sutan Muhammad Thoriq.

## Karya

* *Bianglala* (1973);
* *Dua Warna: Antologi Puisi* (1975; *bersama Hamid Jabbar*);
* *Laut Biru Langit Biru: Bungarampai Sastra Indonesia Mutaakhir* (1977);
* *Terlupa dari Mimpi* (1980);
* *Tonggak 3: Antologi Puisi Indonesia Modern* (1987);
* *Ungu: Antologi Puisi Wanita Penyair Indonesia* (1990);
* *Selection of Poems by Raudha Thaib* (1990);
* *Perisa 1: Jurnal Puisi Melayu* (1993);
* *Sunting* (1995; *bersama Yvonne de Fretes*);
* *Hawa 29 Penyair: Kumpulan Puisi 29 Penyair Sumatera Barat* (1996);
* *Antologi Puisi Indonesia: volume 2* (1997);
* *Matrilineal System in Minangkabau Culture* (1997);
* *Antologi Puisi Sumatera Barat: Kumpulan Puisi 21 Penyair Sumatera Barat* (1999);
* *Carito Niniek Reno: Cerita Rakyat* (2002);

## Sombher-sombher